- કોંગ્રેસ શાસિત સાબરકાંઠા જિલ્લા પંચાયતની શુક્રવારે મળેલી સામાન્ય સભામાં વિવિધ સમિતિઓની જાહેરાત કરાતા જ જિલ્લા પંચાયતમાં રાજકીય ક્ષેત્રમાં ભડકો થયો છે. મલાઇદાર સમિતિમાં સ્થાન ન મળતા હિંમતનગર તાલુકાના ચૂંટાયેલા છ સભ્યોએ રાજીનામા ધરી દીધા છે. આગામી દિવસોમાં કોંગ્રેસ શાસિત જિલ્લા પંચાયતમાં ૧૨થી વધુ કોંગ્રેસના સભ્યો બળવાના મૂડમાં આવી ગયા છે ત્યારે જિલ્લા પંચાયતમાં સત્તા પરિવર્તનના એંધાણ શરૂ થયા છે. અત્રે ઉલ્લેખનીય છે કે સાબરકાંઠાના રાજકીય ક્ષેત્રમાં મોટી ઉથલપાથલ સાથે નવા જુની થવાના એંધાણ વર્તાઇ રહ્યા છે.